

**Odgovori na vprašanja na temo Javnega razpisa za spodbujanje uvajanja okoljskih in trajnostnih znakov za turistične nastanitve in gostinske ponudnike**

**13. marec 2020**

1. **Vprašanje:** Zanima me nekaj informacij glede razpisa, in sicer ali je potrebno uporabno dovoljenje in če kandidiraš za dva različna znaka za isti objekt, če sredstva ostajajo 6.000 EUR.

**Odgovor:** Namen javnega razpisa je spodbuditi uvedbo okoljskega ali trajnostnega znaka za turistični objekt ali gostinski obrat. Prijavitelj lahko v eni vlogi zaprosi za sofinanciranje uvedbe enega okoljskega/trajnostnega znaka.

V primeru, da gre za gostinsko lokal, se lahko uporabno dovoljenje zahteva kot dodatno dokazilo.

**19. marec 2020**

1. **Vprašanje**: V našem podjetju smo se odločili za pridobitev okoljskega znaka za turistično atrakcijo. Omenjeni javni razpis za nas verjetno ne pride v poštev, zato me zanima, ali pripravljate tudi kakšen razpis za ostale turistične ponudnike, kamor bi lahko sodile turistične atrakcije.

**Odgovor:** Javni razpis za spodbujanje uvajanja okoljskih in trajnostnih znakov je namenjen samo turističnim nastanitvam in gostinskih obratom, skladno s pogoji razpisa. Turistične atrakcije v tem niso zajete in trenutno tudi ne načrtujemo vključitev atrakcij v javni razpis.

**23. marec 2020**

1. **Vprašanje:** V točki 3.6.2 Posebni pogoji je navedeno sledeče:

Nastanitveni objekti in gostinski obrati, ki so pridobili okoljski ali trajnostni znak, morajo biti locirani v Sloveniji in morajo izpolnjevati naslednje pogoje za kandidiranje:

* Pridobitev okoljskega/trajnostnega znaka za turistične nastanitve, ki je naveden v tem razpisu. **Prijavitelj kot dokazilo predloži fotokopijo certifikata.**
* Prijavitelj mora predložiti dokazilo o lastništvu, zakupu, najemu, upravljanju  oziroma drugi pravici razpolaganja z nepremičnino, ki je prejela okoljski/trajnostni znak. Kot dokazilo prijavitelj **predloži zemljiškoknjižni izpisek oziroma pogodbo o najemu, zakupu, upravljanju objekta oziroma drugi relevantni dokument.**

Zanima me, če ta dva posebna pogoja veljata samo za tiste, ki že imajo oznako in sedaj kandidirajo za novo? Ali velja tudi za tiste, ki do sedaj nismo imeli nobenega znaka in bi ga želeli sedaj pridobiti?

**Odgovor:** Javni razpis za spodbujanje uvajanja okoljskih ali trajnostnih znakov podpira uvedbo teh znakov, kar pomeni, da vi najprej izbran znak pridobite, nato pa se prijavite na objavljen razpis. Omenjen pogoj, ki ga v vprašanju navajate, govori ravno tem, da znak najprej pridobite in da morate biti lastnik ali najemnik ali imeti v upravljanju zadevno nepremičnino.

**25. marec 2020**

1. **Vprašanje:** -Se lahko na JR prijavi tudi sobodajalec?

**Odgovor**: sobodajalci se lahko prijavite na javni razpis, gre za dejavnost pod SKD šifro 55.203.

1. **Vprašanje:** ZSST predpisuje zahteve, ki jih mora izpolnjevati turistični ponudnik za pridobitev znaka. Kateri so ti pogoji ?

**Odgovor** vezan na Zeleno shemo slovenskega turizma boste prejeli na STO, ki upravlja ZSST.

1. **Vprašanje:** v JR piše, da so kriteriji za podeljevanje znaka EU za okolje razdeljeni na obvezna in neobvezna merila. Merila se nanašajo na različne kategorije: splošno upravljanje, energija, voda, odpadki in odpadne vode ter druga merila.

Prosim vas, da mi posredujete vse potrebne informacije za podrobnejšo seznanitev in pripravo prijave. Prosim tudi za naslov zunanjih izvajalcev, ki bi nam pomagali pri izvajanju aktivnosti in trajnostnih praks z namenom pridobitve okoljskega znaka.

**Odgovor:** glede postopka in kriterijev za pridobitev znaka EU za okolje vam bo lahko več povedal zunanji izvajalec. V Sloveniji je to Multidisciplinarni inštitut Maribor, tel. 041 333 379.

1. **Vprašanje:** V razpisni dokumentaciji je v točki 3.5 v dodatnih pojasnilih glede upravičenih stroškov navedeno: "Pri upravičenih stroških iz točke b) in c) prijavitelj priloži ustrezna dokazila: promocijski material (original), na katerem mora biti jasno viden okoljski/trajnostni znak za turistično nastanitev ali gostinski obrat in **dokazila o udeležbi na sejmu ali predstavitvi**". Za kakšen sejem gre, saj drugje v razpisni dokumentaciji ni nikjer navedeno, da se mora prijavitelj udeležiti kašnega sejma ali predstavitve?

**Odgovor:** udeležba na sejmih ne sodi med upravičene stroške. V besedilu javnega razpisa je v tem delu prišlo do napake. Torej, vlogi se ne prilaga dokazilo o udeležbi na sejmu ali predstavitvi.

1. **Vprašanje**: Glede stroška svetovalnih in izobraževalnih storitev na področju ekološkega/trajnostnega managementa, ki so izvedene s strani zunanjih svetovalcev z namenom pridobitve okoljskega/trajnostnega znaka. Ni jasno, ali so s tem mišljena svetovanja in izobraževanja, ki so že bila izvedena, ali taka, ki bodo izvedena v primeru uspešne prijave na razpis?

**Odgovor:** sem sodijo tako svetovanja in izobraževanja s strani izvajalca, ki ga izberete za pridobitev izbranega okojskega/trajnostnega znaka, kot tudi druga, katerih ste se vi in vaši zaposleni udeležili. Vsi stroški nastanejo pred pridobitvijo znaka in so povezani s postopkom pridobivanja, saj se na javni razpis prijavite potem, ko ste znak pridobili.

1. **Vprašanje:** Ali obstajajo kakšne zahteve glede izbire zunanjega svetovalca ali lahko izvajalca izberemo povsem po lastni presoji?

**Odgovor:** izvajalca izberete sami, vendar najprej preverite postopek pridobitve izbranega znaka pri izdajatelju tega znaka oz. nacionalni kontaktni točki, ki so navedeni v javnem razpisu.

1. **Vprašanje:** Glede uveljavljanja stroškov pridobitve okoljskega znaka je navedeno, da so upravičeni le stroški certificiranja, ne pa tudi stroški članarin in taks Če ima torej okoljski znak določeno ceno za pridobitev in potem še letno članarino, se torej krije izključno pridobitev certifikata, ne pa tudi letne članarine?

**Odgovor:** tako je. Sofinanicarajo se stroški certificiranja, svetovanja, izobraževanja in drugi stroški, ki so navedeni v javnem razpisu, ne pa tudi članarine.

1. **Vprašanje:** Prijavni obrazec nakazuje, da mora biti ob prijavi okoljski znak že pridobljen, opravljene pa tudi vse ostale aktivnosti, saj je potrebno navesti datum pridobitve znaka in izvedene aktivnosti po pridobitvi znaka. Torej ni mogoče uveljavljati prihodnjih stroškov? Smo namreč šele v postopku pridobivanja okoljskega znaka.

**Odgovor:** Prihodnjih stroškov ni mogoče uveljavljati. Javni razpis ne vsebuje avansiranja stroškov. Prijava na javni razpis je mogoča potem, ko ste znak pridobili in s priloženimi računi potrdite nastale stroške.